हमें भी व्‍यक्तिगत जीवन में सबसे निराशावादी समय में भी सबसे बड़ी आशा प्रभु की कृपा और प्रभु की दया की होनी चाहिए । "प्रभु हैं मेरे साथ" - बस यह अहसास दृढ हो जाये (यह दृढता भक्ति से ही आ सकती है) तो निराशा को आशा में परिवर्तित होते उतना समय भी नहीं लगेगा जितना बर्फ को धूप में रखने पर पानी बनने में लगता है । यह बात सिर्फ अनुभव की जा सकती है । दुनिया में बहुत महापुरूष ऐसे हुये हैं जिन्‍हें घोर निराशा से निकाल कर प्रभु ने उनके अंदर आशा की किरणों का संचार किया है ।